**DĖL SAVIVALDYBĖS INFRASTRUKTŪROS PLĖTROS ĮMOKOS TARIFO PATVIRTINIMO**

2020 m. gruodžio 23 d. Nr. TS-

Rokiškis

Vadovaudamasi Lietuvos Respublikos savivaldybių infrastruktūros plėtros įstatymo, įsigaliojančio nuo 2021-01-01, 2 straipsnio 7 punktu ir 4 straipsnio 2 dalies 4 punktu Rokiškio rajono savivaldybės taryba n u s p r e n d ž i a:

1. Patvirtinti, kad, kol nepatvirtinta Lietuvos Respublikos Vyriausybės Savivaldybės infrastruktūros plėtros įmokos nustatymo metodika, Rokiškio rajono savivaldybės teritorijoje savivaldybės infrastruktūros plėtros įmokos tarifo (T) dydis yra nulinis (0 Eur/kv. m).

2. Šis tarybos sprendimas įsigalioja nuo 2021 m. sausio 1 d.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL SAVIVALDYBĖS INFRASTRUKTŪROS PLĖTROS ĮMOKOS TARIFO PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Nuo 2020-01-01 įsigalioja Lietuvos Respublikos savivaldybių infrastruktūros plėtros įstatymas, kurio pagrindu savivaldybės infrastruktūra turi būti nustatomi įmokos už savivaldybės infrastruktūros plėtrą tarifai.

**Šiuo metu esantis teisinis reglamentavimas.**

Šiuo metu teisinio reguliavimo nėra.

**Sprendimo projekto esmė.**

Nuo 2021-01-01 įsigaliojančio Lietuvos Respublikos savivaldybių infrastruktūros plėtros įstatymo 4 straipsnio 2 dalies 4 punkte ir 14 straipsnio 4 dalyje nustatyta, kad savivaldybės taryba turi patvirtinti savivaldybės infrastruktūros plėtros įmokos tarifą (tarifus). Kadangi Lietuvos Respublikos Vyriausybės Savivaldybės infrastruktūros plėtros įmokos nustatymo metodika dar nepatvirtinta, Rokiškio rajono savivaldybės teritorijoje savivaldybės infrastruktūros plėtros įmokos tarifo (T) dydis pasirenkamas nuliniu (0 Eur/m2)

**Galimos pasekmės, priėmus siūlomą tarybos sprendimo projektą:**

**teigiamos** – priimtas sprendimas prisidės prie Lietuvos Respublikos savivaldybių infrastruktūros plėtros įstatymo įgyvendinimo;

**neigiamos** – nenumatoma.

**Finansavimo šaltiniai ir lėšų poreikis**. Šio sprendimo įgyvendinimui finansavimas nereikalingas.

**Kokia sprendimo nauda Rokiškio rajono gyventojams.**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vedėjas Raimondas Simanavičius